
 TRGOVAČKI SUD U SPLITU             			           Broj: 14. St-45/2015.
Jozo Ćaleta, stečajni sudac u stečajnom
postupku nad stečajnim Dužnikom: 
ADRIA ČELIK, d.o.o., u stečaju, 
Kaštel Sućurac (Grad Kaštela), 
Cesta dr. Franje Tuđmana 78, 
OIB: 34606600284.


                                                                    TRGOVAČKOM SUDU U SPLITU
                                                                            -Uredu Predsjednice Suda-

                                                                                                                         O V D J E


PREDMET: Očitovanje na podnesak odvjetnika u Zagrebu, Marka Kallaya, kao punomoćnika stečajnih vjerovnika TECHCOM GmbH i dr., koji je podnesak faksom zaprimljen u Sudu 02. svibnja 2017. i kojim isti odvjetnik detaljno obrazlaže Zahtjev za mojim izuzećem kao stečajnog sudca a od daljnjeg vođenja stečajnog postupka kojeg vodim nad stečajnim dužnikom: ADRIA ČELIK, d.o.o., u stečaju, Kaštel Sućurac, Cesta dr. Franje Tuđmana 78, OIB: 34606600284.


Kao stečajni sudac koji vodim stečajni postupak nad stečajnim dužnikom: ADRIA ČELIK, d.o.o., u stečaju, Kaštel Sućurac, Cesta dr. Franje Tuđmana 78, OIB: 34606600284, dostavio sam 28. travnja 2017. Predsjednici Suda vlastito Očitovanje na postavljeni Zahtjev za izuzećem mene kao stečajnog sudca od daljnjeg vođenja ovog stečajnog postupka. Kako je podneskom faksom zaprimljen u Sudu 02. svibnja 2017. isti Odvjetnik detaljno obrazložio Zahtjev za mojim izuzećem, to se vezano za navedeno detaljno obrazloženje, dodatno onome što sam već naveo u svom Očitovanju od 28. travnja 2017, ovim još dodatno očitujem kako slijedi:

U odnosu na navode kako tražbine vjerovnika koje su bile odbačene Rješenjem Suda od 14. lipnja 2016. godine još nisu ispitane a iz razloga što je VTS RH  u svom ukidnom Rješenju broj Pž 5447/2016, ukinuo Rješenje ovog Suda od 14. lipnja 2016. godine i predmet vratio ovom Sudu na ponovni postupak i u kojem se ukidnom Rješenju VTS-a ovom prvostupanjskom Sudu daje uputa postupiti sukladno uputama iz prezadnjeg stavka toga obrazloženja, ovdje ponavljam ono što sam javno iznio u Zapisniku i na Skupštini vjerovnika održanoj 27. travnja 2017, tj.: ... kako je isti odvjetnik,  nakon ukidnog rješenja VTS broj Pž 5447/2016, nekoliko puta podnescima tražio zakazivanje Ispitnog ročišta i ispitivanje prijavljenih tržbina stečjanih vjerovnika iz rješenja ovog suda od 14. lipnja 2016. godine. Stečajni sudac namjerno nije zakazao Ispitno ročište radi ponovnog ispitivanja tražbina tih 

vjerovnika jer smatra kako su tražbine tih stečajnih vjerovnika pravomoćno ispitane i utvrđene, odnosno osporene rješenjem ovog suda od 05. rujna 2016. godine. Sve izjavljene žalbe protiv rješenja suda od 05. rujan 2016. godine jesu pravomoćno riješene, osim u jednom dijelu za vjerovnika TECHCOM GmbH i to u dijelu osporene tražbine ovog vjerovnika od: 18.327.877,71 kunu a u pogledu kojeg osporenog iznosa je ostalo sporno stoga treba uputiti u parnicu. Zato je u zaključku suda od 31. ožujka 2017. godine o zakazivanju ove Skupštine vjerovnika jasno navedeno kako će se prije početka održavanja Skupštine raspraviti i ovo pitanje, a sve sukladno uputi iz rješenja VTS broj Pž 6892/2016 od 08. prosinca 2016. godine. Zbog toga stečjajni sudac smatra kako nije poterbno ponovno ispitivati tražbine stečajnih vjerovnika poimenice imenovani u rješenju od odbacivanju od 14. lipnja 2016. godine jer su iste tražbine već ispitane.

Također stečajni sudac ističe kako i prema uputi VTS iz ukidnog rješenja broj Pž 5447/2016, na koje se rješenje odv. Marko Kallay poziva u svom zahtjevu za ponovnim ispitivanjem tražbina stečajnih vjeronvika na koje se to rješenje odnosi i to prema zadnjem pasusu tog ukidnog rješenja VTS, stečajni sudac sa sigurnošću zaključuje kako ne treba ponovno ispitivati tražbine tih stečajnih vjerovnika, jer je u zadnjem pasusu tog ukidnog rješenja VTS jasno navedeno: …..ali ako je riječ o podnescima kojima se prijave samo obrazlažu ili pojašnajvaju, o tome ne treba donisiti posebnu odluku. Stečajni sudac ističe kako su svi vjerovnici poimenice navedeni u rješenju od 14. lipnja 2016. godine u svojim podnescima jasno navodili a to su isticali na ročištu kako to nisu nove prijave tražbina već se tim podnescima samo obrazlažu i potrkepljuju već prijavljene tražbine tih vjerovnika. 

Zbog toga stečajni sudac smatra kako odv. Marko Kallay zlorabi svoja procesna ovlaštenja kada uporno traži ispitivanje tih tražbina, iako kao odvjetnik zna i mora znati kako su te tražbine već ispitane.

	Dakle, već ispitane tražbine ne mogu se ponovno ispitivati i ustrajanje odvjetnika Marka Kallaya na ponovnom ispitivanju već ispitanih tražbina smatram očiglednom zloporabom procesnih ovlaštenja. To pored toga što su punomoćnici istih vjerovnika u svojim podnescima jasno navodili a to su isticali na ročištu kako to nisu nove prijave tražbina već se tim podnescima samo obrazlažu i podkrijepljuju već prijavljene tražbine tih vjerovnika.
 
U odnosu na navode odvjetnika Marka Kallaya kako je tražbina vjerovnika TECHCOM GmbH, SR Njemačka, osigurana razlučnim pravom upisanim u javnoj knjizi, tzv., lebdećem založnom pravu, ističem kako se tražbina osigurana navedenim lebdećim založnim pravom nije prijavila u stečajni postupak pa se temeljem toga založnog/razlučnog prava ne mogu ostvarivati prava u stečajnom postupku kao stečajnog vjerovnika. Lebdećim založnim pravom osigurana je tražbina vjerovnika koja se temelji na Ugovoru o zajmu i koja tražbina nije prijavljena u stečajni postupak, jer je u stečajni postupak prijavljena tražbina temeljem Ugovora o atipičnim tajnim udjelima i temeljem nepodmirenih potraživanja iz otvorenih stavaka kupaca a samo se jedan dio ove tražbine temeljem nepodmirenih 

potraživanja iz otvorenih stavaka kupaca temelji na ovršnim ispravama i za koji iznos tražbine je ovom Vjerovniku priznato pravo glasa na Skupštini vjerovnika, kako to sve i proizlazi iz Zaključka sa Skupštine vjerovnike od 27. travnja 2017, koji se i ovdje citira:

ZAKLJUČAK


Utvrđuje se  kako je tražbina vjerovnika TECHCOM GmbH od: 657.076,22 EURA odnosno u protuvrijednosti u kunama 4.993.779,27, koja je osigurana zadužnicama  koji glase na iznos od: 74.318,09 USD  i 557.543,24 EUR utemeljena na ovršnoj ispravi - navedenim zadužnicama broj Ov-5591/13 i Ov-5593/13 pa se navedena prijava tražbine preračunava u kune prema tečaju na dan otvaranja stečajnog postupka od 18.11.2015. godine i to ovako:

74.318,09 USD x 7,130 = 529.887,98 kuna
557.543,24 EUR x 7,60 = 4.237.328,62 kune

529.887,98  kuna +  4.237.328,62 kune = 4.767.216,60 kuna

 i za koji iznos ovaj vjerovnik ima pravo glasa jer se osporeni iznos temelji na ovršnoj ispravi. O upućivanju u parnicu kako u odnosu na ovaj iznos tako i na preostali iznos tražbine vjerovnika u iznosu od: 18.327.877,71 kunu, sud će odlučiti izvanraspravno rješenjem.

Vjerovnik TECHCOM GmbH nema pravo glasa vezano za razlučno pravo temeljen lebdečeg založnog prava kojim je osigurana tražbina o atipičnim tajnim udjelima.

U ovom zadnjem dijelu citata navedenog Zaključka, ističem kako je u Zapisniku očiglednom omaškom mene kao sudca navedeno: ... kojim je osigurana tražbina o atipičnim tajnim udjelima, a trebalo je glasiti: ... kojim je osigurana tražbina temeljem Ugovora o zajmu. No, ovu vlastitu očiglednu omašku mogu u svako doba ispraviti temeljem članka 342, Zakona o parničnom postupku, ako to budem smatrao svrsishodnim, jer je iz stanja spisa očigledno kako se lebdećim založnim pravom osiguraje tražbina vjerovnika TECHCOM, GmbH, utemeljena na Ugovoru o zajmu a ne na Ugovoru o atipičnim tajnim udjelima.

U odnosu na navode kako sam mogao izreći blažu mjeru umjesto novčane kazne i udaljenja iz sudnice ističem kako sam prije udaljenja iz sudnice izrekao novačnu kaznu odvjetnicima Jerku Grgiću i Marku Kallayu a to iz razloga jer su isti od početka Skupštine vjerovnika zlorabili procesna ovlaštenja, neprestano/cijelo vrijeme tražeći dopuštenje za iznošenje određenih prijedloga i stajališta, iako im je – kao odvjetnicima, profesionalnim zastupnicima stranaka – iz stanja spisa i potvrdnih/ukidnih rješenja VTS-a na Rješenje ovog Suda od 05. rujna 2016. jasno ili bi im trebalo biti jasno kako su sve tražbine vjerovnika ispitane, koje se tražbine i u kojim iznosima temelje a koje ne temelje na ovršnim ispravama, koji stečajni vjerovnik ima a koji nema razlučno pravo i pored prijavljene tražbine u stečajni postupak, itd., itd. Takvim su postupanjem, po shvaćanju mene kao sudca, isti odvjetnici 

nastojali pošto-poto zavesti Sud i druge vjerovnike u zabludu, što sam shvatio kao težu zloporabu procesnih ovlaštenja, radi čega sam istima i izrekao novčanu kaznu, koju ne smatram krajnjom mjerom kako to ističe odvjetnik Marko Kallay u svom detaljnom obrazloženju. Obrazloženje iste novčane kazne ću i obrazložiti u rješenju nakon što se odluči o Zahtjevu za mojim izuzećem i ako ne budem izuzet. No, i pored izrečene novčane kazne, odvjetnik Jerko Grgić je i nadalje ustrajao u zloporabi procesnih ovlaštenja dižući ruku i želeći i nadalje nešto reći, što sam shvatio pokušajem onemogućavanja Suda u vođenju Skupštine vjerovnika a što sam morao spriječiti, radi čega sam istog i udaljio iz sudnice a čime zaštita prava i interesa vjerovnika koje isti odvjetnik zastupa nisu ni u čemu ugrožena jer iste vjerovnike zastupaju odvjetnici iz Odvjetničkog društva KALLAY & PARTNERI, tj., na Skupštini vjerovnika prisutni odvjetnici Marko Kallay i Vedran Plasaj, kako je to vidljivo iz Zapisnika sa iste Skupštine vjerovnika od 27. travnja 2017. Izricanje mjera novčane kazne i udaljenja iz sudnice, može se izreći i odvjetniku kao punomoćniku koji zastupa stranku, kao zastupniku stranke, kako to proizlazi iz odredaba članaka 10. i 318, ZPP-a.

To je sve što bih kao sudac imao navesti u vezi dodatnog Očitovanja Zahtjevu za mojim izuzećem.

	Ovo će se Očitovanje objaviti na mrežnoj stranici e-Oglasna ploča sudova.


U Splitu, 03. svibnja 2017.


							                                  Stečajni sudac:
              									 Jozo Ćaleta,	

